A BIZOTTSÁG HATÁROZATA
(2007. október 22.)
az 1782/2003/EK tanácsi rendelet 10. cikkének (2) bekezdése, 143d. és 143e. cikke alapján az EMVA, illetve az EMGA-kiadások számára rendelkezésre bocsátott összegek meghatározásáról szóló 2006/410/EK határozat és a 2007. január 1. és 2013. december 31. közötti időszakra vonatkozó közösségi vidékfejlesztési támogatás tagállamonkénti és évenkénti összegének meghatározásáról szóló 2006/636/EK határozat módosításáról
(az értesítés a C(2007) 5106. számú dokumentummal történt)
(2007/680/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 12. cikke (2) és (3) bekezdésére,
tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendeletre (2) és különösen annak 69. cikke (4) bekezdésére,
mivel:
(1)
A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2007. március 27-i 1782/2003/EK tanácsi rendeletben meghatározott közvetlen kifizetések önkéntes modulációjára vonatkozó részletes szabályok megállapításáról, valamint az 1290/2005/EK rendelet módosításáról szóló, 2007. március 27-i 378/2007/EK tanácsi rendelet 4. cikkének (1) bekezdése értelmében a Bizottságnak meg kell határoznia az önkéntes moduláció alkalmazásából származó nettó összegeket és ezeket a nettó összegeket hozzá kell adni az 1698/2005/EK rendelet 69. cikkének (4) és (5) bekezdésében említett közösségi vidékfejlesztési támogatás tagállamonkénti éves bontásához.
(2)
Az 1290/2005/EK rendelet 12. cikke értelmében a Bizottságnak meg kell határoznia a 378/2007/EK rendelet 4. cikkének (1) bekezdése, valamint a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet (3) 10. cikkének (2) bekezdése és 143d. és 143e. cikke alapján az EMVA számára rendelkezésre bocsátott összegeket, illetve az EMGA-kiadások számára rendelkezésre álló nettó egyenleget.
(3)
Az EMVA számára rendelkezésére bocsátandó összegeket és az EMGA-kiadásokra rendelkezésre álló nettó egyenleget a 2007. és 2013. közötti pénzügyi éveknek megfelelő maximális éves összegek alapján kell meghatározni.
(4)
A 2006/410/EK bizottsági határozat (4) meghatározta az 1782/2003/EK rendelet 10. cikkének (2) bekezdésében, a 143d. és 143e. cikkében előírt, a közvetlen kifizetésekre vonatkozó csökkentések alkalmazásából származó összegeket, amelyeket az EMVA rendelkezésére bocsátanak, valamint az EMGA-kiadások számára rendelkezésre álló nettó egyenleget a 2007. és 2013. közötti pénzügyi évekre.
(5)
A 2006/493/EK tanácsi határozat (5) megállapította a 2007. január 1. és 2013. december 31. közötti időszakra vonatkozó közösségi vidékfejlesztési támogatás összegét, annak éves bontását és a konvergencia-célkitűzés alapján jogosult régiókban összpontosítandó minimális összeget.
(6)
A 2006/636/EK bizottsági határozat (6) megállapította a 2007. január 1. és 2013. december 31. közötti időszakra vonatkozó közösségi vidékfejlesztési támogatás tagállamonkénti éves bontását, beleértve az EMVA számára átutalandó összegre vonatkozót is.
(7)
Az önkéntes modulációnak az Egyesült Királyságban való alkalmazásából eredő nettó összegeknek a 2007. és 2012. közötti naptári évekre történő meghatározásáról szóló, 2007. október 22-i 2007/679/EK bizottsági határozat (7) elfogadása nyomán helyénvaló az EMVA részére rendelkezésre bocsátandó összegeket a 378/2007/EK rendelet 4. cikkének (1) bekezdése értelmében kiigazítani, és hozzáadni ezeket az összegeket a közösségi vidékfejlesztési támogatásnak az Egyesült Királyságra vonatkozó évenkénti bontásában szereplőkhöz.
(8)
Ezért a 2006/410/EK és 2006/636/EK határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 2006/410/EK határozat a következőképpen módosul:
1.
az egyetlen cikk helyébe a következő szöveg lép:
„Egyetlen cikk
2007. és 2013. között, az 1782/2003/EK rendelet 10 cikke, 143d. és 143e. cikke és a 378/2007/EK rendelet 1. cikkének (1) bekezdése értelmében az Európai Mezőgazdasági Vidékfejlesztési Alap (EMVA) rendelkezésére bocsátott összegek, valamint az Európai Mezőgazdasági Garanciaalap (EMGA) kiadásaira rendelkezésre álló nettó egyenleg ezen határozat mellékletében találhatóak.”;
2.
a határozat mellékletének helyébe e határozat I. mellékletének szövege lép.
2. cikk
A 2006/636/EK határozat mellékletében található táblázatban az Egyesült Királyságra vonatkozó összegek és a tagállamonkénti összegeket összesítő teljes összegek helyébe az e határozat II. mellékletében szereplő összegek lépnek.
3. cikk
Ez a határozat a 2008-as pénzügyi évtől alkalmazandó.
4. cikk
Ennek a határozatnak a tagállamok a címzettjei.
Kelt Brüsszelben, 2007. október 22-én.